b'\n_START_ARTICLE_\nJukio Hatojama\n_START_SECTION_\nAnkstyvas gyvenimas ir i\xc5\xa1silavinimas\n_START_PARAGRAPH_\nHatojama gim\xc4\x97 Tokijuje. Jo senelis \xe2\x80\x93 buv\xc4\x99s Japonijos ministras pirmininkas Ichir\xc5\x8d Hatoyama, t\xc4\x97vas \xe2\x80\x93 buv\xc4\x99s U\xc5\xbesienio reikal\xc5\xb3 ministras Iichir\xc5\x8d Hatoyama, motina \xe2\x80\x93 Bridgestone Corporation \xc4\xafk\xc5\xabr\xc4\x97jo Shojiro Ishibashi dukra. Ykuio ir jo brolis Kunio Hatoyama yra ketvirta Hatojam\xc5\xb3 \xc5\xa1eimos politik\xc5\xb3 karta. Yukio baig\xc4\x97 Tokijo universitet\xc4\x85 ir \xc4\xafgijo Ph. D. laipsn\xc4\xaf in\xc5\xbeinerijoje Stanfordo universitete. Dirbo kaip mokslinis bendradarbis Tokijo Universitete, v\xc4\x97liau persik\xc4\x97l\xc4\x97 \xc4\xaf Sen\xc5\xa1iu universitet\xc4\x85, kur buvo paauk\xc5\xa1tintas \xc4\xaf profesori\xc5\xb3 asistent\xc4\x85.\n_START_SECTION_\nPolitin\xc4\x97 karjera\n_START_PARAGRAPH_\nHatojama dalyvavo rinkimuose Hokaido 38-oje apygardoje ir 1986 m. buvo i\xc5\xa1rinktas \xc4\xaf Atstov\xc5\xb3 R\xc5\xabmus valdan\xc4\x8di\xc5\xb3j\xc5\xb3 liberaldemokrat\xc5\xb3 s\xc4\x85ra\xc5\xa1e. 1993 m. jis \xc5\xa1i\xc4\x85 partij\xc4\x85 paliko ir kartu su Naoto Kan, Masayoshi Takemura bei Shuhei Tanaka \xc4\xafk\xc5\xabr\xc4\x97 New Party Sakigake. Netrukus su Kan patys ir pasitrauk\xc4\x99 i\xc5\xa1 naujai \xc4\xafkurtos partijos \xc4\xafstojo \xc4\xaf Japonijos demokrat\xc5\xb3 partij\xc4\x85._NEWLINE_Yukio tapo partijos bei opozicijos pirmininku nuo 1999 iki 2002 m., kai atsistatydino prisi\xc4\x97m\xc4\x99s atsakomyb\xc4\x99 u\xc5\xbe \xc4\xafsivyravusi\xc4\x85 netvark\xc4\x85 partijoje po gand\xc5\xb3 pasklidimo, kad partija \xc5\xbeada jungtis su I\xc4\x8diro Odzavos tuometine liberal\xc5\xb3 partija. Yukio buvo DPJ generaliniu sekretoriumi, pakeisdamas Odzav\xc4\x85 po jo atsistatydinimo i\xc5\xa1 pirmininko pareig\xc5\xb3 2009 m. gegu\xc5\xbe\xc4\x97s 11 d. Hatojama v\xc4\x97l buvo i\xc5\xa1rinktas partijos pirmininku t\xc5\xb3 pa\xc4\x8di\xc5\xb3 met\xc5\xb3 gegu\xc5\xbe\xc4\x97s 16 d., surink\xc4\x99s 124 balsus i\xc5\xa1 219, ir \xc4\xafveik\xc4\x99s prie\xc5\xa1inink\xc4\x85 Kacuj\xc4\x85 Okad\xc4\x85._NEWLINE_Tap\xc4\x99s ministru pirmininku Hatojama i\xc5\xa1ved\xc4\x97 paj\xc4\x97gas i\xc5\xa1 Afganistano, o nenor\xc4\x97damas supykdyti Va\xc5\xa1ingtono pasi\xc5\xabl\xc4\x97 5 milijardus JAV doleri\xc5\xb3 rekonstrukcijai ir pagalbai Afganistane. Taip pat su JAV vyko derybos d\xc4\x97l bazi\xc5\xb3 Okinavoje. Siekta pl\xc4\x97sti bendradarbiavim\xc4\x85 su Piet\xc5\xb3 Kor\xc4\x97ja, pager\xc4\x97jo gana \xc4\xaftempti santykiai su Kinija.'